Plan Roșu de Intervenție activat după un accident grav între un microbuz și un TIR, pe A4. 12 persoane au fost transportate la spital
Autoritățile din Constanța au activat Planul Roșu de Intervenție după producerea unui accident rutier între un microbuz și un autotren, pe A4 Ovidiu-Agigea, până în prezent fiind înregistrate 13 victime. Una dintre victime, în stare gravă, a fost preluată de elicopterul SMURD. Conform ISU, 12 persoane din microbuz și șoferul autotrenului vor fi transportate la spital. Printre răniți nu se află copii. IPJ Constanța a informat că, în momentul producerii coliziunii, microbuzul ar fi fost staționat pe banda de urgență.